CELEX: 32019D0844
Language: sk
Date: 2019-05-14 00:00:00
Title: Rozhodnutie Rady (EÚ) 2019/844 zo 14. mája 2019 o výkone právomocí generálneho tajomníka Rady, pokiaľ ide o sťažnosti predložené Rade uchádzačmi na funkciu hlavného európskeho prokurátora

24.5.2019   
               
               
                  SK
               
               
                  Úradný vestník Európskej únie
               
               
                  L 138/82
               
            
         ROZHODNUTIE RADY (EÚ) 2019/844
         zo 14. mája 2019
         o výkone právomocí generálneho tajomníka Rady, pokiaľ ide o sťažnosti predložené Rade uchádzačmi na funkciu hlavného európskeho prokurátora
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na vykonávacie rozhodnutie Rady (EÚ) 2018/1696 z 13. júla 2018 o pravidlách fungovania výberovej komisie podľa článku 14 ods. 3 nariadenia (EÚ) 2017/1939, ktorým sa vykonáva posilnená spolupráca na účely zriadenia Európskej prokuratúry (1), a najmä na pravidlá VI.1 a VII.1 uvedené v jeho prílohe,
         so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovené v nariadení Rady (EHS, Euratom, ESUO) č. 259/68 (2) (ďalej len „služobný poriadok“), a najmä na jeho článok 2 a článok 90 ods. 2,
         keďže:
         
                     (1)
                  
                  
                     V súlade s pravidlom VI.1 prílohy k vykonávaciemu rozhodnutiu (EÚ) 2018/1696 (ďalej len „pravidlá fungovania výberovej komisie“) môžu uchádzači, ktorí sú vylúčení z výberového konania na vymenovanie hlavného európskeho prokurátora, predložiť Rade sťažnosť v zmysle článku 90 ods. 2 služobného poriadku.
                  
               
                     (2)
                  
                  
                     V súlade s pravidlom VII.1 pravidiel fungovania výberovej komisie môžu uchádzači, ktorí nie sú zaradení do užšieho zoznamu kvalifikovaných uchádzačov vypracovaného výberovou komisiou na účely vymenovania hlavného európskeho prokurátora, predložiť Rade sťažnosť v zmysle článku 90 ods. 2 služobného poriadku.
                  
               
                     (3)
                  
                  
                     V článku 2 služobného poriadku sa vyžaduje, aby každá inštitúcia rozhodla, kto v rámci nej má vykonávať právomoci zverené služobným poriadkom, čo zahŕňa aj právomoci menovacieho orgánu podľa článku 90 ods. 2 služobného poriadku.
                  
               
                     (4)
                  
                  
                     V súlade s článkom 240 ods. 2 prvým pododsekom Zmluvy o fungovaní Európskej únie Rade pomáha generálny sekretariát pod vedením generálneho tajomníka.
                  
               
                     (5)
                  
                  
                     Právomoci menovacieho orgánu v súvislosti so sťažnosťami v zmysle článku 90 ods. 2 služobného poriadku, ktoré Rade predložia uchádzači vo výberovom konaní na vymenovanie hlavného európskeho prokurátora podľa pravidiel VI.1 a VII.1 pravidiel fungovania výberovej komisie, by mal vykonávať generálny tajomník Rady,
                  
               PRIJALA TOTO ROZHODNUTIE:
         
            Článok 1
            Právomoci zverené menovaciemu orgánu podľa článku 90 ods. 2 služobného poriadku, pokiaľ ide o sťažnosti predložené Rade podľa pravidiel VI.1 alebo VII.1 pravidiel fungovania výberovej komisie uchádzačmi, ktorí sú vylúčení z výberového konania alebo nie sú zaradení do užšieho zoznamu kvalifikovaných uchádzačov vypracovaného výberovou komisiou na účely vymenovania hlavného európskeho prokurátora, vykonáva generálny tajomník Rady v mene a na zodpovednosť Rady.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 14. mája 2019
            
               
                  Za Radu
               
               
                  predseda
               
               P. DAEA
            
         
         
            (1)  Ú. v. EÚ L 282, 12.11.2018, s. 8.
         
            (2)  Ú. v. ES L 56, 4.3.1968, s. 1.